ועדת הכלכלה, כנסת 15, פרוטוקול מספר 340, 2001-09-05 11:00

חברי הוועדה: יגאל ביבי אבשלום וילן איתן כבל יוסף פריצקי מוזמנים: עדנה הראל,עו"ד לשכה משפטית, משרד המדע, התרבות והספורט יורם מוקדי,עו"ד מנהל המינהלת להסדרת השידורים, משרד התקשורת נחמן שי יו"ר, רשות השידור יאיר אלוני מנהל הטלוויזיה וסמנכ"ל, רשות השידור יואש אלרואי מנהל מחלקת הספורט, רשות השידור גיא זוהר סמנכ"ל תוכניות, חברות הכבלים יונה ויזנטל סמנכ"ל תוכן, חברת YES מילן טנזר מנכ"ל ערוץ הספורט דב אברמוביץ, עו"ד היועץ המשפטי, ערוץ הספורט

נושא: מכירת זכויות שידור של משחקי כדורגל

אברהם פורז: אני מתכבד לפתוח את ישיבת הוועדה.

אברהם פורז: הנושא: מכירת זכויות שידור של משחקי כדורגל.

אברהם פורז: קבעתי את ישיבת הוועדה מאתמול להיום, לפי בקשתו של חבר הכנסת יוסי פריצקי.

יוסף יצחק פריצקי: תודה רבה, אדוני היושב-ראש, שכינסת בדחיפות את הוועדה.

יוסף יצחק פריצקי: אני לא צופה הדוק של משחקי כדורגל, אבל זה מוצר שהרבה מאוד צרכנים רוצים לראות אותו.

יוסף יצחק פריצקי: אני חושב שאם מסתכלים על טבלאות הדירוג של התוכניות, בדרך כלל משחקי הכדורגל זוכים לדירוג מאוד גבוה.

יוסף יצחק פריצקי: האנטרס הציבורי שלנו הוא שכמה שיותר ציבור ישראלי יראה את משחקי הכדורגל של נבחרת ישראל.

יוסף יצחק פריצקי: אני מתייחס לנבחרת ישראל בכדורגל כאל national institute.

יוסף יצחק פריצקי: מה שקורה בתחום הזה זה דבר מאוד מעניין ומאוד משונה.

יוסף יצחק פריצקי: נבחרת ישראל בכדורגל מוכרת את "זכויות השידור" של משחקיה לגופים מסחריים.

יוסף יצחק פריצקי: מה זאת אומרת נבחרת ישראל מוכרת את "זכויות השידור" של משחקיה?

יוסף יצחק פריצקי: מי נתן לה בכלל משהו למכור?

יוסף יצחק פריצקי: עומדים מתווכים עסקיים שונים ומשונים שמנהלים מו"מ די קשוח - בין אם ברשות השידור, בין אם זה בכבלים כדי למכור את זכויות השידור.

יוסף יצחק פריצקי: רשות השידור או זכיניות ערוץ 2 מוכנות לשלם כמעט כל מחיר כדי להביא את השידור הזה לצרכניהן.

יוסף יצחק פריצקי: האנטרס שלנו כנבחרי ציבור הוא להביא את השידור הציבורי של משחקי הכדורגל לכמה שיותר צופים.

יוסף יצחק פריצקי: היתה הצעה שאת השידור של משחק הכדורגל של ישראל ובוסניה ישדרו במסגרת pay per view.

יוסף יצחק פריצקי: צריך לזכור שאנחנו לא מדברים על תוכן השידור הציבורי אלא על העלות שלו.

אברהם פורז: רבותי, אני רוצה להביא לידיעת

אברהם פורז: כם מכתב שהגיע אלי אתמול.

אברהם פורז: יושב-ראש ההתאחדות לכדורגל, מר גברי לוי, אמר לי שהם לא יוכלו לבוא היום בגלל ישיבת הנהלה.

אברהם פורז: ביקשתי ממנו לשלוח מכתב.

אברהם פורז: במקביל גם שוחחתי טלפונית עם משה אביבי, שהוא היועץ המשפטי לאירגון.

אברהם פורז: אני אקריא לכם חלק מהמכתב.

אברהם פורז: "סעיף 47(1) לחוקת FIFA (ההתאחדות הבין לאומית לכדרוגל) קובע, בין השאר, כי ההתאחדויות הלאומיות (בכל מדינה מכירה FIFA רק בהתאחדות אחת) הנן הבעלים היחידים של זכויות שידור והעברה של משחקים ואירועים המתקיימים בתחום שיפוטן, ולכן: א.

אברהם פורז: זכויות השידור של משחקי נבחרת ישראל המתקיימים בישראל, הנן של התאחדות לכדורגל בישראל.

אברהם פורז: ב.

אברהם פורז: זכויות השידור של משחקי נבחרת ישראל המתקיימים בחו"ל, הנן בבעלות של ההתאחדויות המארחות.

אברהם פורז: זכויות אלה נמכרות, בדרך כלל, לגורמים עסקיים המעבירים אותן, בתמורה, לגורמי שידור במדינה האורחת (ישראל).

אברהם פורז: במהלך דברים כזה, נוצרות, לעיתים, מחלוקות בין הגורם העסקי לבין הגוף המשדר, לגבי גובה סכום התמורה בגין מכירת זכויות השידור, ובהעדר הסכמה עלול להיווצר מצב לפיו לא ימכרו הזכויות ולא ניתן יהיה לשדר את המשחק במדינה של הנבחרת האורחת.

אברהם פורז: בפועל, עד עתה, שודרו בארץ משחקיה של נבחרת ישראל בחו"ל.

אברהם פורז: חשוב להדגיש, כי להתאחדות האורחת אין מעמד או זכות כלשהם בכל הקשור למכירת או קבלת זכויות שידור אלה".

אברהם פורז: במילים אחרות: לא בידיהם הדבר.

אבשלום וילן: לפני שנה וחצי העברתי הצעת חוק בקריאה טרומית, שאומרת שמכיוון שמשחקי הנבחרת הלאומית בכדורגל הם רכוש כלל הציבור, חובה לשדרם בערוץ שידורי שמגיע לכלל האוכלוסייה.

אבשלום וילן: בעקבות הצעת החוק התקיימו שורה של פגישות עם נציגי התקשורת האלקטרונית ועם נציגי ההתאחדות לכדורגל.

אבשלום וילן: הגענו להבנה שאני לא מקדם את הצעת החוק הפרטית, וההתאחדות לכדורגל תעשה שימוש הוגן, זאת אומרת תאפשר לערוצים הציבוריים לשדר במחיר סביר את המשחקים.

אבשלום וילן: הרעיון הוא שאתה לא יכול להתערב ולהכריח את הערוץ הממלכתי או ערוץ אחר לשדר.

אבשלום וילן: לצערי, כבוד היושב-ראש, היו כמה נסיונות להפר את הסיכום הזה.

אבשלום וילן: אני מרגיש היום שפחות ופחות גורמים מגיעים בידיים נקיות.

אבשלום וילן: הויכוחים מתחילים תמיד על כמה עשרות אלפי דולרים, על כמה מאות אלפי דולרים.

אבשלום וילן: הפעם הגענו לשיא הגיחוך: שר האוצר של מדינת ישראל מתערב כדי לאפשר שידור משחק כדורגל במוצ"ש.

אבשלום וילן: יכול מאוד להיות שנצטרך לקדם את הצעת החוק.

אברהם פורז: מה אנחנו עושים אם זכויות השידור בחו"ל אינן שייכות לישראל?

אבשלום וילן: הנושאים האלה פתירים.

אבשלום וילן: עדיף להגיע להסכמים בלי לחוקק חוק.

אבשלום וילן: היעלה על הדעת שערוץ ממלכתי ישלם 6.2 מיליון דולר בשנה לקבוצת כדורסל כדי לשדר את משחקיה?

יוסף יצחק פריצקי: מכבי תל-אביב לא מקבלת מימון מהקופה הציבורית.

אבשלום וילן: ממי אתה חושב שזה מגיע?

אבשלום וילן: ממשלם האגרה.

אבשלום וילן: בכסף הזה יכולת לשדר 10 פעמים את כל הכדורגל.

יורם מוקדי: למיטב ידיעתנו, המצב מבחינת זכויות השידור הוא כזה, שברגע שהמשחק משודר בחו"ל, מי שמוכר את הזכויות זאת לא התאחדות הכדורגל הישראלית.

אברהם פורז: זאת התאחדות הכדורגל המקומית שם.

יורם מוקדי: במקרה הזה אביב גלעדי רכש את הזכויות בכל שלושת המשחקים לגוף בשם "אופה".

אברהם פורז: מה זה "אופה"?

יורם מוקדי: זה גוף שקנה את הזכויות.

יורם מוקדי: זה עוד איזה שהוא מתווך בדרך.

אברהם פורז: ממי הוא קנה?

יורם מוקדי: לנבחרת מקומית יש את הזכויות במשחקים שלה.

יורם מוקדי: כאשר המשחק בארץ, ההתאחדות שלנו יכולה למכור את הזכויות.

יורם מוקדי: ברגע שהמשחק בחו"ל יש לך בעיה להתערב.

יורם מוקדי: אני יכול להתערב לגבי משחק שמשודר פה.

אברהם פורז: ואם אתה בא ואומר לגוף שרוצה לשדר את המשחק של הנבחרת, שאתה רוצה לעשות הסכם על בסיס הדדיות.

איתן כבל: לא נראה לי שאנחנו משודרים בשידורים ישירים בחו"ל.

יורם מוקדי: תלוי מה.

יורם מוקדי: ישראל ספרד בהחלט כן.

יורם מוקדי: מנקודת המבט שלנו ברור שלא צריך חוק בשביל זה.

יורם מוקדי: יכול להיות מצב של pay per view.

יורם מוקדי: המועצה מנעה את זה בהחלטה מינהלית רגילה, כי לא היינו מוכנים שהמשחק יגיע לרבע מהאוכלוסייה ועוד ישלמו על זה 35 שקלים.

אברהם פורז: מה היה השיקול שלכם לאסור את זה?

יורם מוקדי: מקובל בעולם שיש שידורים בעלי אופי לאומי – ספורט, למשל - שלרוב הציבור יש זכות לראות, ולכן לא יעלה על הדעת שרק רבע מהאוכלוסייה תראה את זה ועוד תשלם על זה.

אברהם פורז: אם לא תאשרו pay per view וגוף אחר גם לא יקנה את זה, אז זה בכלל לא ישודר.

יורם מוקדי: יכול להיות שזה בכלל לא ישודר.

יורם מוקדי: יש שלושה, ארבעה ערוצים בישראל שמוכנים לשדר: הערוץ הראשון, הערוץ השני, הערוץ השלישי, שיעלה עוד מעט לאוויר, וערוץ 5 שמגיע לרוב הבתים בישראל.

יורם מוקדי: יש לנו 4 ערוצים שיתמודדו על הזכות לשדר.

יורם מוקדי: אנחנו חושבים שהעסק המסחרי עשה את שלו.

יוסף יצחק פריצקי: כן, אבל יש מוכר אחד.

אברהם פורז: הבעיה היא שההתאחדות לכדורגל איננה כאן.

אברהם פורז: היא מסתתרת מאחורי הטענה שהזכויות אינן שלה.

אברהם פורז: מאחר שזה על בסיס הדדי, השאלה היא אם היא שמרה על הסימטריה.

דב אברמוביץ: לא בטוח שהנושא של זכויות השידור הוא העניין.

דב אברמוביץ: לא חייבים לאכוף משהו על המוכר, אפשר לקבוע את ההסדרים לגבי הפלטפורמות שבהן זה ישודר.

אברהם פורז: מה הפירוש?

אברהם פורז: אם זה משחק שמתקיים במדינה זרה, אתה יכול לכפות על ההתאחדות לכדורגל?

דב אברמוביץ: אפשר לקבוע באיזה פלטפורמות זה ישודר פה בארץ.

דב אברמוביץ: ערוץ הספורט לא מתנגד לעצם הרעיון שיהיו שידורים מסויימים שישודרו בערוצים שהם נגישים לרוב הציבור.

דב אברמוביץ: תמיד חשבנו שזה צריך להיות נושא לחקיקה ראשית, כפי שזה קיים במדינות אחרות.

אברהם פורז: מה זאת אומרת?

דב אברמוביץ: יש כאן פגיעה בזכויות קניין.

דב אברמוביץ: יש כאן שאלות שלפעמים מצריכות דיון ציבורי, כמו למשל מי צריך לקבוע איזה נכסים הם בעלי אופי לאומי.

אברהם פורז: בואו נצא מתוך הנחה שהזכויות שייכות למדינה המארחת.

אברהם פורז: מה בידנו לעשות בסיטואציה כזאת?

אברהם פורז: נניח שהמדינה המארחת או ההתאחדות לכדורגל שם החליטה למכור את זה למרבה במחיר, מה ישראל יכולה לעשות?

אבשלום וילן: מי שמך המחוקק להתערב בזכויות המסחריות למי ימכרו?

אברהם פורז: כולנו מסכימים שזה נכס לאומי ושהציבור צריך לראות את זה במסגרת אחד מהערוצים הפתוחים ולא במסגרת pay per view.

אברהם פורז: בהנחה שזה מה שאנחנו רוצים, איך נבטיח את זה?

מילן טנזר: אתם יכולים לקבוע מי ישדר את זה פה, מי לא ישדר את זה פה ובאיזה צורה זה ישודר.

מילן טנזר: בסיס ההדדיות לא יכול לתפוס.

אברהם פורז: האם אתם מציעים שגוף התיאום יחליט על גוף אחד שיוכל לרכוש את השידור?

אברהם פורז: אני מניח שמי שיש לו כרגע את זכויות השידור עושה מן מכרז כזה ומוכר את זה למרבה במחיר.

יוסף יצחק פריצקי: זאת בדיוק הבעיה.

אבשלום וילן: למה עצרתי את הצעת החוק?

אבשלום וילן: כי באו ואמרו: "רגע, מי אתה שתקבע?

אבשלום וילן: למה שאתה המחוקק תקבע שמשחק נבחרת לאומית בכדורגל ישודר בערוץ אחד או שניים, שאלה ערוצים שמגיעים לכלל האוכלוסייה?

אבשלום וילן: תשאיר את זה פתוח לתחרות ביניהם, כך שמי שיגמור מחיר הוא זה שישדר".

דב אברמוביץ: אנחנו חושבים שחייבת להיות רשימה סגורה וברורה.

אברהם פורז: אבל לא יודעים אם עלית או לא עלית לגמר.

דב אברמוביץ: אסור לפגוע בזכויות קיימות, כי יש גורמים שרכשו לפי המצב החוקי הקיים זכויות מסויימות.

גיא זוהר: יש פה עניין לדיון ציבורי.

גיא זוהר: ההתאחדות לא נמצאת פה לא בכדי.

גיא זוהר: היא מוכרת משחקי כדורגל.

גיא זוהר: להתאחדות לכדורגל יש אינטרס גדול שמשחקי הכדורגל ימכרו במחירים גבוהים.

אברהם פורז: לפי המכתב הזה אם המשחק הוא בחו"ל היא לא נהנית מכלום.

גיא זוהר: יש פה מעגליות.

גיא זוהר: נניח שבתוך הבית הישראלי אין קשר למכירה, עדיין יש להתאחדות אינטרס שמחירי המשחקים יעלו.

גיא זוהר: בסופו של דבר העניינים מסתדרים.

יוסף יצחק פריצקי: גיא, זה נכון כשיש ריבוי של מוכרים וקונים, אבל לא כשיש מונופול של המוכר.

גיא זוהר: אני חושב שצריך לפתוח את הנושא לדיון, ולשמוע עוד קצת דעות לגבי ערכו של המוכר.

גיא זוהר: יכול להיות שהכי חשוב זה להזרים המון כסף מההתאחדות לכדורגל על-מנת לשפר את הכדורגל בישראל, על-מנת שהנבחרת שלנו תצליח יותר.

12961: אנחנו, ברשות השידור, מאוד מעוניינים לשדר אירועים לאומיים כמו הספורט וכמו דברים אחרים, ולכן גם השקענו במשחק הזה סכום יותר גבוה ממה שהתכוונו מלכתחילה.

אברהם פורז: קניתם בסוף את הזכויות?

12961: קנינו ב-260 אלף דולר.

12961: המדינה נאלצה לעזור לנו ב60 אלף דולר.

יואש אלרואי: ההתאחדויות הוציאו את הביזנס הזה מהן ומכרו אותו לאנשים שמתמחים בשיווק ומכירה.

יואש אלרואי: אנחנו, בזמנו, יכולנו לקנות את שלושת משחקי החוץ האלה הרבה יותר בזול.

יואש אלרואי: לשלם צריך, השאלה כמה.

יואש אלרואי: אין פה תשובה אחידה או ברורה.

אברהם פורז: למה שלא תשלמו גם מיליון?

יואש אלרואי: השאלה היא היכן הגבול.

יואש אלרואי: זה יכול להיות מיליון, זה יכול להיות 6.2 מיליון.

יואש אלרואי: מי קבע ש6.2 מיליון זה המון?

יואש אלרואי: המון זה דבר יחסי.

יואש אלרואי: 6 מיליון לעומת 10 מיליון זה זול, ואילו 6 מיליון לעומת 2 מיליון זה המון.

יואש אלרואי: הBBC רכשה את זכויות השידור של משחקי הבית באנגליה, והלכה לשיתוף פעולה שלפי דעתי ערוץ אחד צריך לשאוף אליו גם.

אברהם פורז: זאת אומרת הם הולכים לצד השני ואומרים: "אתם רוצים את המשחק שלי?

אברהם פורז: בוא נסגור מראש על המחיר".

יואש אלרואי: לא, הם הלכו לשיתוף פעולה עם p sky b לגבי משחקי הבית של אנגליה.

יואש אלרואי: לגבי משחקי החוץ, הBBC הירבה במחיר.

יואש אלרואי: לא קרה ששר האוצר הבריטי התערב במשחק ואמר "לכו לשדר ב-14:00".

יואש אלרואי: זה לא קרה.

יואש אלרואי: הם דאגו לזה הרבה זמן מראש.

יואש אלרואי: הם שילמו הרבה מאוד כסף בשביל הבלעדיות על משחק החוץ של אנגליה.

אברהם פורז: כשהBBC שידר את זה, הוא התחרה?

יואש אלרואי: בוודאי.

אברהם פורז: השאלה היא אם הם הצליחו תמורת משחקי הבית להוציא כמות כזאת של כסף מהאורחים כדי שיהיה להם בקופה כסף כדי לקנות אחר כך ביוקר.

אבשלום וילן: אנגליה ניצחה את גרמניה בגרמניה 5:1.

אבשלום וילן: אני מניח שלמשחקי החוץ של הנבחרת האנגלית יהיה עכשיו רייטינג הרבה יותר גבוה.

יואש אלרואי: בשנה הבאה, בעוד 8 חודשים מתחילים משחקי גביע העולם.

יואש אלרואי: בין אם ישראל תהיה שם ובין אם ישראל לא תהיה שם, אלה משחקים מאוד מעניינים.

יואש אלרואי: הבעיה היא שזה נעשה בקצה העולם, כאשר השעות המרכזיות בישראל הן 9:00 בבוקר, 12:00 בצהריים ו15:00 אחר הצהרים.

יואש אלרואי: מחזיק זכויות השידור העולמי, איש גרמני בשם קירש, ביקש מהBBC ומהITV סכום של 250 מיליון דולר.

יואש אלרואי: זה סכום ענק.

יואש אלרואי: במקרה הזה, הBBC והITV התחברו, והוא בעצמו נסע לשם כי החברה שהיתה אמורה לתמחר פשטה את הרגל.

יואש אלרואי: שני הגופים שתומכים אחד בשני התנגדו ואמרו שהם מוכנים לשלם עד 75 מיליון דולר.

יואש אלרואי: היות והוא קנה את זה מהFIFA, בזמנו, במיליארד 400 מיליון.

יואש אלרואי: .

אברהם פורז: בקיצור, הם מתחרים.

יואש אלרואי: הם מתחרים, אבל הם מתחברים ביניהם במקרים מסויימים בשביל להגן אחד על השני.

עדנה הראל: הנושא הוא יותר רחב מאשר רק סוגיית המכירה או המעמד המסחרי של המשחקים של הנבחרת הישראלית.

עדנה הראל: כל העניין הזה יושב בתוך מספר מעגלים יותר רחבים.

עדנה הראל: קודם כל, שאלת זכויות הקניין.

עדנה הראל: אומרים פה שהקניין הוא של ההתאחדות לכדורגל.

עדנה הראל: מהו הקניין שיש להתאחדות לכדורגל?

עדנה הראל: ההסתמכות על תקנות FIFA..

יוסף יצחק פריצקי: היא מתפרנסת מהמועצה להסדר הימורים בספורט ומהקופה הציבורית.

עדנה הראל: התקנון של FIFA הוא תקנון של גוף וולונטרי שפועל בסקאלה בין לאומית, ומסביר את היחסים בין גופים וולונטריים במדינות שונות.

עדנה הראל: הוא לא גוף שמקנה זכויות קניין.

עדנה הראל: זכויות הקניין עצמן הן שאלה של המדינות שבהן.

עדנה הראל: .

אברהם פורז: הגברת הראל, לשיטתך, כל אחד יכול לבוא למגרש ולצלם?

עדנה הראל: ביקשתי להציב סימן שאלה.

עדנה הראל: אני חושבת שהנושא צריך עיגון, מכיוון שלספורט יש גם אלמנט של חדשות.

עדנה הראל: אירוע הספורט עצמו הוא לא אירוע חדשותי.

עדנה הראל: במרבית חוקי השידור שמים את הספורט וענייני היום באותה נשימה.

עדנה הראל: הדבר מקובל גם בחטיבת תקשורת במקומות אחרים בעולם.

עדנה הראל: יש מקום לשאלה: מה הן זכויות הקניין שקיימות במשחק, ולמי הן נתונות.

עדנה הראל: אני מסכימה שאנחנו דנים על זה שההתאחדות מייצגת את המו"מ של כלל הקבוצות, רק השאלה היא מו"מ על מה.

עדנה הראל: אם אנחנו הולכים על איזה שהוא הסדר חקיקתי, שאני חושבת שיש מקום לשקול אותו, אז צריך יהיה ללבן גם את הסוגייה הזאת.

עדנה הראל: ביחסים בין ההתאחדויות בעולם, אכן הטיפול בשידורים שנעשים במדינה מסויימת ייעשו על ידי ההתאחדות באותה מדינה.

עדנה הראל: לעומת זאת, ישנם הסדרים במדינות השונות שלפיהם מוכרים שידורים של אירועים מסויימים כשידורים בעלי חשיבות לאומית.

עדנה הראל: מדובר בהכתרת המלכה באנגליה, במשחקי הנבחרות.

אברהם פורז: הכתרת המלכה קורה פעם ב-50 שנה.

עדנה הראל: גם שידורי הנבחרת.

עדנה הראל: הם חייבים למכור את זה למשדר שפתוח לכלל הציבור.

אברהם פורז: מכוח מה הם חייבים?

אברהם פורז: אם יש להם זכות יוצרים, אי אפשר להכריח אותם, ואם אין להם זכות יוצרים, אז למה בכסף?

אברהם פורז: באנגליה זה חוק?

עדנה הראל: זה רגולציה מכוח הסמכויות של הITC.

עדנה הראל: בדנמרק יש הסדר בעל מעמד רגולטורי.

אברהם פורז: הגברת הראל, תציעו לנו פתרון מתקבל על הדעת.

עדנה הראל: מה שקרה כאן, שבא בעל עסק ואמר "אני קניתי זכויות מתוך כוונה לעשות רווחים, ואני אוכיח לכם שאני יכול לקבל את הסכום המקסימאלי שמוכן לשלם משדר pay per view", לא קורה במקומות אחרים בעולם.

אברהם פורז: א.

אברהם פורז: אתם מסכימים שיש בעיה.

אברהם פורז: ב.

אברהם פורז: אתם מסכימים שאצלינו המצב לא בסדר.

אברהם פורז: ג.

אברהם פורז: אתם המשרד המופקד.

אברהם פורז: לאור כל שלושת הדברים האלה, תציעו לנו מודל לפתרון.

עדנה הראל: מכיוון שאנחנו המשרד המופקד כדי להשיג את אותו אינטרס ציבורי שאותם משחקים ישודרו לכל, התערבנו ברמה הציבורית ואפילו סייענו במימון נוסף של המשחק הקודם.

אברהם פורז: כן, אבל זאת לא שיטה.

עדנה הראל: אני מסכימה לחלוטין שזאת לא שיטה.

עדנה הראל: אומנם אנחנו גוף מופקד, אבל לא מופקד על חוקי השידור.

עדנה הראל: ישבנו עם כל הגופים הרגולטורים של גופי השידור על-מנת לנסות למצוא פתרון שיתן תשובה מאוזנת לאפשרות לקיים את המו"מ.

עדנה הראל: ההתאחדות לכדורגל מקבלת כספים בהיקפים מאוד גדולים.

עדנה הראל: היא גוף דו-מהותי בעיננו.

עדנה הראל: הסכומים שעומדים לרשותה הם לא סכומים שעומדים לרשותה כסכומי מימון.

יונה ויזנטל: אתם, חברי הכנסת, תתמודדו בעוד 9 חודשים עם זה שירצו לגבות מצופי הכבלים והלווין 130 דולר לחודש עבור צפייה במונדיאל.

יונה ויזנטל: השאלה פה היא שאלה צרכנית, ציבורית, היא לא רק בנושא של משחקי נבחרת, היא שאלה שנוגעת לכל הנושא של רגולטור של זכויות ספורט.

יונה ויזנטל: לטעמי, מבלי להכנס לזכויות קניין רוחני, אתם צריכים לתת איזה שהם כללים במוצר שהוא להמונים.

יגאל ביבי: רבותי, כמורה לחינוך גופני, כחובב ספורט, אני לא מוכן שיהיה pay per view.

יגאל ביבי: אני רוצה שעם ישראל יוכל לראות את הנבחרת שלו.

יגאל ביבי: אני לא מבין למה אנחנו צריכים להעשיר את הקופות של המדינות האחרות.

יגאל ביבי: אין לי ספק שמה שקרה קרה בגלל התחרות בין הכבלים לYES על התוכן, ועם ישראל שילם 100 מיליון דולר יותר.

יגאל ביבי: אנחנו נותנים המון מיליונים לרשות השידור הממלכתית.

יגאל ביבי: אם לא לדבר כזה, אז למה אנחנו נותנים את המאות מיליונים האלה?

יגאל ביבי: אבו, אתה חייב לקדם את החוק שלך, שבנושאים ממלכתיים רשות השידור.

יגאל ביבי: .

איתן כבל: כל מחיר היא חייבת לשלם?

יגאל ביבי: חבר הכנסת כבל, אם תיקח את החשבונות של רשות השידור כשהיא היתה לבד, תראה שהיא קנתה בפרוטות את הזכויות.

יגאל ביבי: למה עכשיו היא משלמת הרבה מיליונים?

יגאל ביבי: כי כל אחד רוצה לקנות.

יגאל ביבי: צריך לסכם בחוק שההתאחדות שלנו תקנה דרך רשות השידור את הדברים.

יגאל ביבי: אם לא ימכרו לה במחיר שהיא מוכרת, היא לא תמכור להם ואז הכסף יתקזז בין המכירה שלנו למכירה שלהם.

יגאל ביבי: רשות השידור צריכה לקנות ולתת לכולם לשדר את זה לכל עם ישראל.

יגאל ביבי: לא יכול להיות שבנושא הזה יהיו ספקולציות והעניים לא יוכלו לראות.

איתן כבל: גם אחרי כל הדיון הזה לא ברור לי העניין.

איתן כבל: כל המערכת של הספורט בעולם הפכה להיות ממוסחרת.

איתן כבל: זה ביזנס.

איתן כבל: היום קונים זכויות שידור של 10 שנים קדימה כדי לשלוט בשוק.

איתן כבל: אנחנו מנסים לעשות הסדרים, פה בוועדה, עם מדינות.

איתן כבל: האם אנחנו יכולים לכפות על רשות השידור להיות היחידה שקונה את הזכויות?

איתן כבל: זה לא עובד ככה.

איתן כבל: זה לא מציאותי.

איתן כבל: יש לנו 4 ערוצים.

איתן כבל: הכל עניין של מחיר.

איתן כבל: כיוון שיש בעיה עם אביב גלעדי, הדרך היחידה להתגבר עליה זה לבנות את מערכת היחסים בינו לבין 4 הערוצים.

איתן כבל: נראה לי לא הגיוני שאנחנו בחקיקה נקבע את המו"מ בין אנשים שקנו ושילמו ממיטב כספם, וכל זאת בגלל שזה אירוע לאומי.

יוסף יצחק פריצקי: זה קלאסי לוועדת הכלכלה להתערב בשוק הזה.

יוסף יצחק פריצקי: אין כאן יחסי שוק שווים.

יוסף יצחק פריצקי: פה צריך רגולציה.

יוסף יצחק פריצקי: לא הגיוני שמול מוכר אחד עומדים 4,5 קונים, שכל אחד מהם מוסיף במחיר, וככל שמתקדם רגע השידור המחיר עולה.

יוסף יצחק פריצקי: זה לא נורמאלי, כי בסוף זה נופל על קופת הציבור.

איתן כבל: תתפלא, אבל ככה העולם מתנהג בעסקים.

יוסף יצחק פריצקי: מה שצריך לעשות זה להקים ועדה.

יוסף יצחק פריצקי: אני לא יודע מה קורה בעולם, אבל ההתאחדות הישראלית לכדורגל נסמכת, במידה רבה מאוד, על קופת הציבור.

יוסף יצחק פריצקי: בשני מקרים היא נסמכת על קופת הציבור: א.

יוסף יצחק פריצקי: היא מקבלת מימון מהמשרד לתרבות, מדע וספורט ב.

יוסף יצחק פריצקי: יש במדינת ישראל את המועצה להסדר הימורים בספורט, שלה יש אקסלוסיביות.

יוסף יצחק פריצקי: לא נתנו אלא לה, וזאת בתנאי שהיא תשלם להתאחדות הישראלית לכדורגל.

יוסף יצחק פריצקי: רוצים שוק חופשי?

יוסף יצחק פריצקי: בקשה, גם אני אקים הסדר הימורים בספורט.

יוסף יצחק פריצקי: אני אקים לי תחנה שתעשה בין קבוצות באיטליה לנורבגיה.

יוסף יצחק פריצקי: מה, בעיה להמר?

יוסף יצחק פריצקי: אמרו "לא, את הרווחים יש לתת להתאחדות הישראלית לכדורגל".

יוסף יצחק פריצקי: לא יכול להיות שגוף שנסמך על קופת הציבור, הן במישרין והן בעקיפין, יתנהל כעסק מסחרי.

יוסף יצחק פריצקי: מכבי תל-אביב היא עסק פרטי לכל דבר.

יוסף יצחק פריצקי: הוא לא לוקח, למיטב ידיעתי, שקל מקופת הציבור.

יגאל ביבי: הוא מקבל מהמועצה.

יוסף יצחק פריצקי: גם זה לא בסדר.

איתן כבל: האם אתה מציע שההתאחדות לכדורגל תקנה בכל מחיר זכויות שידור?

יוסף יצחק פריצקי: לא.

אבשלום וילן: הבעיה שחבר הכנסת פריצקי העלה היא לב העניין.

אבשלום וילן: למה בעצם עצרתי את החוק?

אבשלום וילן: כי יש פה מתח, שצריך לחשוב איך פותרים אותו, בין זכות הציבור לראות את משחקי הנבחרת הלאומית שלו, לבין ההכרה שזה גם עסק מסחרי.

אבשלום וילן: איך אתה יוצר מערכת מסחרית הוגנת שמאפשרת להתחרות?

אבשלום וילן: הדוגמה של הכדורסל היא דוגמה גרועה, כי יש שם מונופול של קבוצה אחת שקנתה בכסף רב את זכויות השידור, השתלטה על כל השוק, ובעצם אין שוק כדורסל ישראלי.

אבשלום וילן: זה מצב לא בריא.

אבשלום וילן: אין דוגמה כזאת באירופה.

אבשלום וילן: ההתאחדות לכדורגל היא גוף וולונטרי והקבוצות הן גוף וולונטרי.

אבשלום וילן: מועצת ההימורים טוענת שכספים צריכים להיות מוזרמים חזרה לספורט כי ככה המערכת צריכה להתקיים.

אבשלום וילן: אם הם מוכרים זכויות שידור ויוצרים עוד מקור הכנסה, אז לאן הכספים האלה הולכים?

אבשלום וילן: במתקני הכדורגל הישראלי חסר סדר גודל של 150 מיליון שקל על-מנת להביא אותם לרמה אירופאית התחלתית.

אבשלום וילן: זה היה צריך להגיע ממועצת ההימורים.

אבשלום וילן: אני יושב איתם על-מנת להביא פה את הספורט לרמה כזאת שאנשים ירצו לבוא ויהיה נוח לבוא.

אבשלום וילן: החוק היה צריך ללכת לוועדת החינוך, התרבות והספורט, אבל הבעיה איננה בעיה בתחום הספורטיבי, השאלה היא איך למצוא רגולציה כזאת שתאפשר את התחרות מצד אחד, אבל תמנע את המחזות המגוחכים שהיו לפני שבוע מצד שני.

אבשלום וילן: Pay per view, למשל, לא, אבל דברים אחרים אולי כן.

אבשלום וילן: אני מציע שאת החוק נעביר לוועדה שלך על-מנת לקדם אותו.

אבשלום וילן: אני מניח שתוך לא הרבה זמן אפשר יהיה להביא אותו לקריאה ראשונה.

אברהם פורז: אנחנו לא מסכמים סופית את הדיון.

אברהם פורז: לשמחתי, אחרי הרבה שנים שההוראה הזאת בחוק היתה אות מתה, קמה עכשיו ועדת התיאום בין ערוצי השידור.

אברהם פורז: מטרת ועדת התיאום היתה למנוע תחרות פרועה ברכישת חומר מחו"ל.

אברהם פורז: התוצאה היא שאנחנו, הישראלים, מעלים את המחיר של חומר בחו"ל ויוצאים פראיירים מול המוכרים.

אברהם פורז: אז נכון שזה לא מתאים בדיוק לתנאים האידיאליים של כלכלת שוק, אבל אני חושב שזה מתחייב לאור הגודל, ולאור העובדה שיש לפעמים דברים שיוצאים מתוך הנחה שאפשר לשלם כל מחיר עבורם.

אברהם פורז: אני פונה אליך, יורם מוקדי, כי אתה נציג משרד התקשורת.

אברהם פורז: אני הבנתי שמנכ"ל המשרד הוא יושב-ראש ועדת התיאום.

אברהם פורז: אני כבר מציע לכם שתעלו את הנושא הזה לסדר היום.

עדנה הראל: רגולציה צריכה להיות על כל התחומים – כדורסל, כדורגל.

עדנה הראל: ברור לכם שבכדורסל, למשל, קבוצה יכולה למכור את הזכויות, ובכדורגל לא.

אברהם פורז: בשלב זה אנחנו שמים נקודה פסיק.

אברהם פורז: המצב שהתברר פה הוא מצב מדאיג שמחייב פתרון.

אברהם פורז: אני מודה לכם.

אברהם פורז: נתראה בישיבה הנוספת שתתקיים בעניין.